Diari Oficial de la Generalitat Valenciana


Sumari del DOGV 5719, del 07-03-2008 (2008/2770)

RESOLUCIÓ de 18 de febrer de 2008, del director general d'Investigació i Tecnologia Agroalimentària, per la qual es crea el Comité Cientificotècnic Assessor sobre les mesures de detecció i control que cal adoptar contra l'organisme nociu Tuta absoluta (Meyrick).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5719

Data del DOGV
:   07-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2770


Data del document
:   18-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * arboricultura
    * destrucció de cultius
    * tractament fitosanitari
    * malaltia vegetal

RESOLUCIÓ de 18 de febrer de 2008, del director general d'Investigació i Tecnologia Agroalimentària, per la qual es crea el Comité Cientificotècnic Assessor sobre les mesures de detecció i control que cal adoptar contra l'organisme nociu Tuta absoluta (Meyrick). [2008/2770]  
La disposició addicional tercera de l'Orde de 17 de desembre de 2007, de la conselleria d'Agricultura, Pesca i Alimentació, per la qual s'adopten mesures fitosanitàries per a l'eradicació i el control de l'organisme nociu Tuta absoluta (Meyrick) (DOCV núm. 5675, de 08.01.2008), establix que, mitjançant una resolució del director general competent en matèria de sanitat vegetal, es crearà un Comité Cientificotècnic Assessor sobre les mesures de detecció i control que s'han d'adoptar contra la plaga a què es referix l'esmentada orde.  
En compliment d'allò que s'ha disposat, resolc:  
Primer  
Es crea el Comité Cientificotècnic Assessor sobre les mesures de detecció i control que s'han d'adoptar contra la plaga Tuta absoluta (Meyrick) o arna de la tomaca, compost per:  
- President: Vicente Riera Balbastre, secretari autonòmic d'Agricultura, Pesca i Alimentació.  
- Vicepresident: Florentino Juste Pérez, director de l'Institut Valencià d'Investigacions Agràries.  
- Secretari: Fernando Hernández Guijarro, gerent de la Fundació Comunitat Valenciana per a la Investigació Agroalimentària, AGROALIMED.  
- Vocals científics:  
Ferrán García Marí, catedràtic d'Entomologia, de la Universitat Politècnica de València.  
Vicente Navarro Llopis, de la Universitat Politècnica de València.  
Alberto Urbaneja García, investigador de l'Institut Valencià d'Investigacions Agràries.  
Rosa Vercher Aznar, professora de la Universitat Politècnica de València.  
- Vocals tècnics:  
Emiliano Cerdá Esteve, cap de l'Àrea de Protecció Agroalimentària.  
Vicente R. Petit Rochera, cap del Servici de Sanitat Vegetal i Protecció Vegetal.  
M. Pino Baraja Bou, cap del Servici d'Inspecció Fitosanitària.  
José Luís Porcuna Soto, tècnic del Servicio de Sanitat Vegetal i Protecció Fitosanitària.  
Podran assistir a les reunions del Comité, prèvia invitació del seu president, altres científics o tècnics que tinguen vinculació amb projectes de detecció i control de la plaga.  
Segon  
El Comité adoptarà les normes necessàries per al seu funcionament intern, i serà d'aplicació, supletòriament, allò que s'ha disposat per als òrgans col·legiats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
El Comité informarà a la direcció general competent en matèria de sanitat vegetal, almenys amb caràcter trimestral, sobre els avanços cientificotècnics que es produïsquen.  
El Comité elevarà un informe final de conclusions amb anterioritat a la finalització del termini de vigència del Programa de Control i Eradicació aprovat en l'Orde de 17 de desembre de 2007, en el qual es contindran recomanacions i tècniques de cultiu per al control de plaga en plantacions a l'aire lliure i hivernacle, així com, si és el cas, tractaments postcollita i mesures de quarantena.  
Quart  
El Comité quedarà dissolt a la finalització del termini de vigència del Pla de Control i Eradicació aprovat per Orde de 17 de desembre de 2007.  
València, 18 de febrer de 2008.- El director general d'Investigació i Tecnologia Agroalimentària, p. s. (art. 3, Decret 121/2007, de 27 de juliol), el secretari autonòmic d'Agricultura, Pesca i Alimentació: Vicente Riera Balbastre.